
న్యూఢిల్లీ : ప్రభుత్వ రంగంలోని బిఎస్ఎన్ఎల్-ఎంటిఎన్ఎల్ విలీన ప్రతిపాదన మళ్లీ తెరపైకి వస్తోంది. కొద్ది రోజుల క్రితం టెలికాం శాఖ (డాట్ ) ఉన్నతాధికారులు దీనిపై కీలక చర్చలు జరిపినట్టు సమాచారం. ప్రైవేట్ టెలికాం ఆపరేటర్ల నుంచి ఎదురవుతున్న పోటీని తట్టుకునేందుకు డాట్ ఉన్నతాధికారులు ఈ ప్రతిపాదనను మళ్లీ తెరపైకి తెచ్చినట్టు సమాచారం. వాజ్పేయి హయాంలో అప్పటి టెలికాం మంత్రి ప్రమోద్ మహాజన్ ఈ విలీన ప్రతిపాదనను తెరపైకి తెచ్చారు. పీకల్లోతు నష్టాల్లో ఉన్న ఎంటిఎన్ఎల్ను తమ కంపెనీలో విలీనం చేయడాన్ని అప్పట్లో బిఎస్ఎన్ఎల్ ఉద్యోగులు తీవ్రంగా వ్యతిరేకించడంతో ఆ ప్రతిపాదన పక్కన పెట్టారు. రిలయన్స్ జియో ప్రభావంతో ఇటీవల ప్రైవేట్ టెలికాం రంగంలో విలీనాలు ఊపందుకున్నాయి. దీంతో ప్రభుత్వ రంగంలోని ఈ రెండు కంపెనీలనూ విలీనం చేయాలని ప్రభుత్వం యోచిస్తున్నట్టు సమాచారం.ప్రైవేట్ పోటీతో నిజానికి బిఎస్ఎన్ఎల్, ఎంటిఎన్ఎల్ రెండూ ఆర్థిక సమస్యలు ఎదుర్కొంటున్నాయి. అయితే బిఎస్ఎన్ఎల్తో పోలిస్తే ఎంటిఎన్ఎల్ పీకల్లోతు నష్టాల్లో ఉంది. డిసెంబరుతో ముగిసిన మూడు నెలల కాలానికి ఎంటిఎన్ఎల్ రూ.690.59 కోట్ల రాబడిపై రూ.819.96 కోట్ల నష్టం ప్రకటించింది. ఇదే కాలంలో అప్పుల భారం రూ.19,418.23 కోట్లకు చేరింది.

newdhilly : prabhutva rangamlooni bsnl-mtnl vileena pratipaadana malli terapaiki vastondi. koddi rojula kritam telicom saakha (dat ) unnataadhikaarulu deenipai keelaka charchalu jaripinattu samacharam. private telicom aaparetarla nunchi eduravutunna poteeni tattukunenduku dat unnataadhikaarulu ee pratipaadananu malli terapaiki tecchinattu samacharam. vajpeyi hayamlo appati telicom mantri pramod mahajan ee vileena pratipaadananu terapaiki tecchaaru. peekallothu nashtaallo unna mtnlane tama companylo vileenam cheyadaanni appatlo bsnl udyogulu teevramgaa vyatirekinchadamto aa pratipaadana pakkana pettaaru. relions jio prabhaavamtho iteevala private telicom rangamlo vileenaalu oopandukunnaayi. deentho prabhutva rangamlooni ee rendu companylanu vileenam cheyalani prabhutvam yochistunnattu samacharam.private potiitoe nijaaniki bsnl, mtnl rendoo aardhika samasyalu edurkontunnaayi. ayithe bsnlantho poliste mtnl peekallothu nashtaallo undi. disembarutho mugisina moodu nelala kaalaaniki mtnl roo.690.59 kotla rabadipai roo.819.96 kotla nashtam prakatinchindi. ide kaalamlo appula bharam roo.19,418.23 kotlaku cherindi.